stanford-oval/wikipedia huggingface dataset:
อำเภอปากท่อ
ประวัติ

พื้นที่อำเภอปากท่อ โดยทั่วไปเป็นพื้นราบและภูเขา มีพื้นที่แห่งหนึ่งเป็นที่ต่ำกว่าที่อื่น เรียกว่า "หนองทะเล" ในฤดูฝนน้ำฝนจากตำบลต่างๆ จะไหลมารวมกันที่หนองทะเล และทางทิศตะวันออกของหนองทะเลเป็นที่ต่ำกว่าทุกทิศน้ำที่ไหลมารวมกันอยู่นั้น จะไหลไปทางไหนไม่ได้ มีช่องทางน้ำไหลได้เพียงทางเดียวเวลาน้ำไหลออกจากหนองทะเลจะเชี่ยวมากคล้ายน้ำไหลออกจากท่อ  ทำให้ราษฎรขนานนามพื้นที่หนองทะเลใหม่ว่า "ปากท่อ" ซึ่งเป็นตำบลและที่ตั้งที่ว่าการอำเภออยู่มาจนถึงปัจจุบัน
ตำบลปากท่อ เดิมขึ้นอยู่กับอำเภอเมืองราชบุรี ต่อมาเมื่อ ร.ศ. 118 ได้ตั้งที่ว่าการอำเภอขึ้นแห่งหนึ่ง คือ ที่ว่าการอำเภอท่านัด - วัดประดู่ ซึ่งตั้งอยู่ที่ตำบลจอมประทัด ตำบลปากท่อจึงได้โอนไปขึ้นกับอำเภอท่านัด - วัดประดู่ แต่การไปมาติดต่อของราษฎรไม่สะดวก เพราะที่ว่าการอำเภอดังกล่าวตั้งอยู่ริมคลองไม่มีถนน จึงได้ย้ายที่ว่าการอำเภอไปตั้งที่ตำบลวัดเพลง เรียกว่า ที่ว่าการอำเภอแม่น้ำอ้อม และย้ายอำเภอจาก เมืองราชบุรี ไปขึ้น เมืองสมุทรสงคราม จนเมื่อ พ.ศ. 2457 ได้ย้ายที่ว่าการอำเภอแม่น้ำอ้อม มาตั้งที่ตำบลปากท่อ
วันที่ 11 มิถุนายน 2454 โอนพื้นที่อำเภอแม่น้ำอ้อม และอำเภอสี่หมื่น จาก เมืองราชบุรี ไปขึ้นกับ เมืองสมุทรสงคราม
วันที่ 24 สิงหาคม 2456 ยกเลิกอำเภอแม่น้ำอ้อม และอำเภอสี่หมื่น เมืองราชบุรี ย้ายมาเป็นอำเภอใน เมืองสมุทรสงคราม
วันที่ 16 สิงหาคม 2457 โอนพื้นที่อำเภอแม่น้ำอ้อม จาก เมืองสมุทรสงคราม มาขึ้นกับ เมืองราชบุรี อีกครั้ง และเปลี่ยนชื่ออำเภอแม่น้ำอ้อม เป็น อำเภอปากท่อ และเปลี่ยนอักษรเบื้องล่างในดวงคราตำแหน่ง "อำเภอแม่น้ำอ้อม ส.ส." เป็น "อำเภอปากท่อ ร.บ."
วันที่ 27 ธันวาคม 2457 ย้ายที่ว่าการอำเภอแม่น้ำอ้อม จากตำบลวัดเพลง ไปตั้งที่ตำบลปากท่อ และเรียกชื่ออำเภอว่า อำเภอปากท่อ และที่ว่าการอำเภอเดิม ให้ตั้งเป็นกิ่งอำเภอ เรียกชื่อกิ่งอำเภอว่า กิ่งอำเภอวัดเพลง และให้ขึ้นการปกครองกับอำเภอปากท่อ
วันที่ 27 มีนาคม 2481 ยุบตำบลคลองขนอน รวมกับตำบลวัดเพลง เรียกว่าตำบลวัดเพลง ยุบตำบลเวียงทุน รวมกับตำบลเกาะศาลพระ เรียกว่าตำบลเกาะศาลพระ และยุบตำบลทะเลค้าน รวมกับตำบลวัดยางงาม เรียกว่าตำบลวัดยางงาม
วันที่ 10 มิถุนายน 2490 ตั้งตำบลบ่อกระดาน แยกออกจากตำบลป่าไก่ และตำบลวัดเพลง ตั้งตำบลวัดยางงาม แยกออกจากตำบลจอมประทัด และตำบลปากท่อ ตั้งตำบลวันดาว แยกออกจากตำบลปากท่อ
วันที่ 3 สิงหาคม 2499 จัดตั้งสุขาภิบาลปากท่อ ในท้องที่บางส่วนของตำบลปากท่อ
วันที่ 15 ตุลาคม 2499 จัดตั้งสุขาภิบาลวัดเพลง ในท้องที่บางส่วนของตำบลวัดเพลง และตำบลเกาะศาลพระ
วันที่ 1 มีนาคม 2501 จัดตั้งองค์การบริหารส่วนตำบลทุ่งหลวง ในท้องที่ตำบลทุ่งหลวง
วันที่ 16 กรกฎาคม 2506 ยกฐานะจากกิ่งอำเภอวัดเพลง อำเภอปากท่อ เป็น อำเภอวัดเพลง
วันที่ 15 พฤษภาคม 2516 ตั้งตำบลอ่างหิน แยกออกจากตำบลทุ่งหลวง
วันที่ 7 มิถุนายน 2526 ตั้งตำบลห้วยยางโทน แยกออกจากตำบลวังมะนาว
นที่ 25 พฤษภาคม 2542 ยกฐานะจากสุขาภิบาลปากท่อ เป็นเทศบาลตำบลปากท่อ ด้วยผลของกฎหมาย
วันที่ 24 กันยายน 2547 ยุบองค์การบริหารส่วนตำบลวันดาว รวมกับองค์การบริหารส่วนตำบลปากท่อ
ที่ตั้งและอาณาเขต

อำเภอปากท่อตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ อำเภอเมืองราชบุรี
ทิศตะวันออก ติดต่อกับ อำเภอวัดเพลง (จังหวัดราชบุรี) และ อำเภออัมพวา (จังหวัดสมุทรสงคราม)
ทิศใต้ ติดต่อกับ อำเภอเขาย้อย และ อำเภอหนองหญ้าปล้อง (จังหวัดเพชรบุรี)
ทิศตะวันตก ติดต่อกับ อำเภอบ้านคา และ อำเภอจอมบึง
การแบ่งเขตการปกครอง > การปกครองส่วนภูมิภาค

อำเภอปากท่อแบ่งพื้นที่การปกครองออกเป็น 12 ตำบล 85 หมู่บ้าน
การแบ่งเขตการปกครอง > การปกครองส่วนท้องถิ่น

ท้องที่อำเภอปากท่อประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลตำบลปากท่อ ครอบคลุมพื้นที่บางส่วนของตำบลปากท่อ
เทศบาลตำบลทุ่งหลวง ครอบคลุมพื้นที่ตำบลทุ่งหลวงทั้งตำบล
องค์การบริหารส่วนตำบลวังมะนาว ครอบคลุมพื้นที่ตำบลวังมะนาวทั้งตำบล
องค์การบริหารส่วนตำบลดอนทราย ครอบคลุมพื้นที่ตำบลดอนทรายทั้งตำบล
องค์การบริหารส่วนตำบลหนองกระทุ่ม ครอบคลุมพื้นที่ตำบลหนองกระทุ่มทั้งตำบล
องค์การบริหารส่วนตำบลปากท่อ ครอบคลุมพื้นที่ตำบลวันดาวทั้งตำบลและตำบลปากท่อ (นอกเขตเทศบาลตำบลปากท่อ)
องค์การบริหารส่วนตำบลป่าไก่ ครอบคลุมพื้นที่ตำบลป่าไก่ทั้งตำบล
องค์การบริหารส่วนตำบลวัดยางงาม ครอบคลุมพื้นที่ตำบลวัดยางงามทั้งตำบล
องค์การบริหารส่วนตำบลอ่างหิน ครอบคลุมพื้นที่ตำบลอ่างหินทั้งตำบล
องค์การบริหารส่วนตำบลบ่อกระดาน ครอบคลุมพื้นที่ตำบลบ่อกระดานทั้งตำบล
องค์การบริหารส่วนตำบลยางหัก ครอบคลุมพื้นที่ตำบลยางหักทั้งตำบล
องค์การบริหารส่วนตำบลห้วยยางโทน ครอบคลุมพื้นที่ตำบลห้วยยางโทนทั้งตำบล
โรงเรียนมัธยมในอำเภอปากท่อ

โรงเรียนบรมราชินีนาถราชวิทยาลัย
โรงเรียนปากท่อพิทยาคม
โรงเรียนวัดสันติการามวิทยา
โรงเรียนธรรมจาริณีวิทยา
วิทยาลัยอาชีวศึกษาในอำเภอปากท่อ

วิทยาลัยการอาชีพปากท่อ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Pak Tho District
สุริยุปราคา 21 สิงหาคม พ.ศ. 2560

| สุริยุปราคา 21 สิงหาคม พ> ศ. 2560 |
| --- | --- |
สุริยุปราคาเต็มดวงเมื่อสังเกตจากเมืองแมดราส รัฐออริกอน
แผนที่
ประเภท
ประเภท: เต็มดวง
แกมมา: 0.4367
ความส่องสว่าง: 1.0306
บดบังมากที่สุด
ระยะเวลา: 160 วินาที (2 นาที 40 วินาที)
พิกัด: 37°00′N 87°42′W﻿ / ﻿37°N 87.7°W﻿ / 37; -87.7
ความกว้างของเงามืด: 115 กิโลเมตร
เวลา (UTC)
(P1) เริ่มอุปราคาบางส่วน: 15:46:48
(U1) เริ่มอุปราคาเงามืด: 16:48:32
บดบังมากที่สุด: 18:26:40
(U4) สิ้นสุดอุปราคาเงามืด: 20:01:35
(P4) สิ้นสุดอุปราคาบางส่วน: 21:04:19
แหล่งอ้างอิง
แซรอส: 145 (22 จาก 77)
บัญชี # (SE5000): 9546
สุริยุปราคาเต็มดวง เกิดขึ้นในวันจันทร์ที่ 21 สิงหาคม พ.ศ. 2560 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้เป็นครั้งที่ 22 จาก 77 ครั้งของแซรอสดวงอาทิตย์ที่ 145 โดยครั้งก่อนหน้าคือ สุริยุปราคา 11 สิงหาคม พ.ศ. 2542 ซึ่งสมาชิกของชุดนี้มีระยะเวลาเพิ่มขึ้น โดยอุปราคาที่นานที่สุดของชุดนี้จะเกิดขึ้นในวันที่ 25 มิถุนายน พ.ศ. 3065 และมีเวลาคราส 7 นาที 12 วินาที
สภาพมองเห็นได้

สุริยุปราคาเต็มดวงครั้งนี้มีแมกนิจูดที่ 1.0306 และจะมองเห็นได้เป็นระยะ 110 กม. ผ่านรัฐจำนวนสิบสี่รัฐของสหรัฐอเมริกา ได้แก่ รัฐออริกอน รัฐไอดาโฮ รัฐไวโอมิง รัฐมอนแทนา รัฐไอโอวา รัฐแคนซัส รัฐเนแบรสกา รัฐมิสซูรี รัฐอิลลินอย รัฐเคนทักกี รัฐเทนเนสซี รัฐจอร์เจีย รัฐนอร์ทแคโรไลนา และรัฐเซาท์แคโรไลนา โดยมองเห็นจากแผ่นดินครั้งแรกหลังจากเวลา 10:15 PDT (17:15 UTC) เพียงไม่นานที่ชายฝั่งแปซิฟิกของรัฐออริกอน จากนั้นคราสจะเคลื่อนตัวไปทางตะวันออกผ่านเมืองเซเล็ม รัฐออริกอน เมืองแคสเปอร์ รัฐไวโอมิง เมืองลิงคอล์น รัฐเนแบรสกา เมืองแคนซัสซิตี รัฐมิสซูรี เมืองเซนต์หลุยส์ รัฐมิสซูรี เมืองโฮปคินส์วิลล์ รัฐเคนทักกี เมืองแนชวิลล์ รัฐเทนเนสซี เมืองโคลัมเบีย รัฐเซาท์แคโรไลนา และสุดท้ายที่เมืองชาร์เลสตัน รัฐเซาท์แคโรไลนา (คราส)
คราสบดบังลึกที่สุดครั้งนี้กินระยะเวลา 2 นาที 41.6 วินาทีที่ 37°35′0″N 89°7′0″W﻿ / ﻿37.58333°N 89.11667°W﻿ / 37.58333; -89.11667 ในอุทยานแห่งรัฐไจแอนท์ซิตี ทางใต้ของเมืองคาร์บอนเดล รัฐอิลลินอย และเงาคราสมีขนาดใหญ่ที่สุดที่ 36°58′0″N 87°40′18″W﻿ / ﻿36.96667°N 87.67167°W﻿ / 36.96667; -87.67167 ใกล้กับหมู่บ้านของเซรูเลียน รัฐเคนทักกี อยู่ระหว่างเมืองโฮปคินส์วิลล์ และพรินซ์ตัน นับเป็นสุริยุปราคาเต็มดวงครั้งแรกที่มองเห็นได้จากสหรัฐอเมริกาตะวันออกเฉียงใต้ ตั้งแต่สุริยุปราคาเต็มดวง 7 มีนาคม พ.ศ. 2513 ซึ่งมองเห็นได้แต่ที่รัฐฟลอริดา
ส่วนสุริยุปราคาบางส่วนจะมองเห็นได้กว้างกว่าโดยเส้นทางเงามัวของดวงจันทร์ ซึ่งจะมองเห็นได้ในทวีปอเมริกาเหนือ อเมริกาใต้ตอนเหนือ ยุโรปตะวันตก และทวีปแอฟริกา
ระเบียงภาพ

เงามืด (พื้นที่รูปไข่สีดำ), เงามัว (พื้นที่แรเงา), และแนวคราส (สีแดง)
ภาพความละเอียดสูงในแนวเส้นทางของสหรัฐอเมริกา
สุริยุปราคาสังเกตจากซีแอตเทิล
สุริยุปราคาสังเกตจากอุทยานแห่งชาตินอร์ทแคสคาเดส รัฐวอชิงตัน
เงาของอุปราคาเมื่อมองจากสถานีอวกาศนานาชาติ
ใบต้นไม้ฉายภาพเงาที่เป็นเสี้ยวของแสงอาทิตย์ในระหว่างเหตุการณ์สุริยุปราคาในเมืองมูน รัฐเพนซิลเวเนีย
ภาพเหตุการณ์ตามลำดับของสุริยุปราคา ตั้งแต่เวลา 9:06 คราสเต็มดวงเมื่อ 10:19 และสิ้นสุดเวลา 10:21 PDT ภาพถ่ายในเมืองคอร์เวลลิส รัฐออริกอน
ปรากฏการณ์แหวนเพชรจากอุปราคาในเมืองคอร์วาลลิส รัฐออริกอน
สุริยุปราคาบางส่วนขณะดวงอาทิตย์ตกในเมือง Zarautz แคว้นบาสก์
สุริยุปราคาบางส่วนขณะดวงอาทิตย์ตกในเมืองตุซตลากูตีเอร์เรซ รัฐเชียปัส เม็กซิโก เวลา 12:36 -6GMT.
สุริยุปราคาเต็มดวงจากเมืองโคลัมเบีย รัฐมิสซูรี
อุปราคาที่เกี่ยวข้อง > สุริยุปราคา พ.ศ. 2558–2561

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
| ชุดอนุกรมสุริยุปราคา ระหว่าง พ> ศ. 2558–2561 | ชุดอนุกรมสุริยุปราคา ระหว่าง พ> ศ. 2558–2561 | ชุดอนุกรมสุริยุปราคา ระหว่าง พ> ศ. 2558–2561 | ชุดอนุกรมสุริยุปราคา ระหว่าง พ> ศ. 2558–2561 | ชุดอนุกรมสุริยุปราคา ระหว่าง พ> ศ. 2558–2561 |  |  |
| --- | --- | --- | --- | --- | --- | --- |
| โหนดลง | โหนดลง |   | โหนดขึ้น | โหนดขึ้น |  |  |
| แซรอส | แผนที่ |   | แซรอส | แผนที่ |  |  |
| 120  ลองเยียร์เบียน นอร์เวย์ | 20 มีนาคม 2558  เต็มดวง |   | 125 | 13 กันยายน 2558  บางส่วน |  |  |
| 130  บาลิก์ปาปัน อินโดนีเซีย | 9 มีนาคม 2559  เต็มดวง |   | 135  ลีตองซาลี เรอูว์นียง | 1 กันยายน 2559  วงแหวน |  |  |
| 140  บัวโนสไอเรส | 26 กุมภาพันธ์ 2560  วงแหวน |   | 145  แคสเปอร์ รัฐไวโอมิง | 21 สิงหาคม 2560  เต็มดวง |  |  |
| 150  บัวโนสไอเรส | 15 กุมภาพันธ์ 2561  บางส่วน |   | 155  Huittinen ฟินแลนด์ | 11 สิงหาคม 2561  บางส่วน |  |  |
สุริยุปราคาบางส่วนในวันที่ 13 กรกฎาคม 2561 และ 6 มกราคม 2562 เกิดขึ้นในชุดเทอมถัดไป
อุปราคาที่เกี่ยวข้อง > แซรอสที่ 145

อุปราคาครั้งนี้เป็นส่วนหนึ่งของวงรอบแซรอสที่ 145 ซึ่งวนซ้ำทุก ๆ 18 ปี 11 วัน 8 ชั่วโมง ประกอบด้วย 77 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 4 มกราคม พ.ศ. 2182 (ค.ศ. 1639) จากนั้นเป็นสุริยุปราคาวงแหวนเริ่มตั้งแต่วันที่ 6 มิถุนายน พ.ศ. 2434 (ค.ศ. 1891) จากนั้นเป็นสุริยุปราคาผสมในวันที่ 17 มิถุนายน พ.ศ. 2452 (ค.ศ. 1909) จากนั้นเป็นสุริยุปราคาเต็มดวงเริ่มตั้งแต่วันที่ 29 มิถุนายน พ.ศ. 2470 (ค.ศ. 1927) จนถึงวันที่ 9 กันยายน พ.ศ. 3191 (ค.ศ. 2648) และชุดแซรอสนี้จบลงในสุริยุปราคาบางส่วนวันที่ 17 เมษายน พ.ศ. 3552 (ค.ศ. 3009) คราสเต็มดวงนานที่สุดของแซรอสนี้อยู่ในวันที่ 25 มิถุนายน พ.ศ. 3065 (ค.ศ. 2522) ด้วยเวลา 7 นาที 12 วินาที
| สมาชิกของชุดแซรอสลำดับที่ 16–26 เกิดขึ้นระหว่างปี 2444 ถึง 2643> 16 | สมาชิกของชุดแซรอสลำดับที่ 16–26 เกิดขึ้นระหว่างปี 2444 ถึง 2643> 17 | สมาชิกของชุดแซรอสลำดับที่ 16–26 เกิดขึ้นระหว่างปี 2444 ถึง 2643> 18 |
| --- | --- | --- |
|  17 มิถุนายน 2452 |  29 มิถุนายน 2470 |  9 กรกฎาคม 2488 |
| 19 | 20 | 21 |
|  20 กรกฎาคม 2506 |  31 กรกฎาคม 2524 |  11 สิงหาคม 2542 |
| 22 | 23 | 24 |
|  21 สิงหาคม 2560 |  2 กันยายน 2578 |  12 กันยายน 2596 |
| 25 | 26 |  |
|  23 กันยายน 2614 |  4 ตุลาคม 2632 |  |
แหล่งข้อมูลอื่น

สถิติอุปราคาและแผนที่การมองเห็นบนโลก การทำนายอุปราคาโดยเฟรด เอสเปนาก นาซา/ศูนย์การบินอวกาศก็อดเดิร์ด
แผนที่เชิงโต้ตอบกูเกิล
เบสเซเลียนเอลีเมนท์
แหล่งที่มาของอุปราคา พ.ศ. 2560
เว็บไซต์ที่ครอบคลุมสำหรับสุริยุปราคาเต็มดวง พ.ศ. 2560 เก็บถาวร 2013-07-29 ที่ เวย์แบ็กแมชชีน
ไซต์อ้างอิงสำหรับ อุปราคา พ.ศ. 2560 รายละเอียดแผนที่แนวอุปราคาเต็มดวง
คู่มืออุปราคาในเว็บไซต์อิน-เดอะ-สกาย เก็บถาวร 2017-08-01 ที่ เวย์แบ็กแมชชีน
เกี่ยวกับอุปราคา พ.ศ. 2560
A site dedicated to the 2017 ข้อมูล แผนที่ ภาพเคลื่อนไหว ข่าวสาร ข้อมูลเหตการณ์
แผนที่เคลื่อนไหวแสดงเมืองในสหรัฐอเมริกาที่อยู่ในแนวคราส เก็บถาวร 2017-06-26 ที่ เวย์แบ็กแมชชีน
| สุริยุปราคา |
| --- | --- | --- | --- | --- |
| สุริยุปราคาครั้งก่อนหน้า: 26 กุมภาพันธ์ 2560 ( สุริยุปราคาวงแหวน) |  |  สุริยุปราคา 21 สิงหาคม พ.ศ. 2560 |  | สุริยุปราคาครั้งถัดไป: 15 กุมภาพันธ์ 2561 ( สุริยุปราคาบางส่วน) |
| สุริยุปราคาเต็มดวงครั้งก่อนหน้า: 9 มีนาคม 2559 |  |  สุริยุปราคาเต็มดวง |  | สุริยุปราคาเต็มดวงครั้งถัดไป: 2 กรกฎาคม 2562 |
ภาพเคลื่อนไหวของเงาในเหตุการณ์สุริยุปราคาสิงหาคม 2560 โดยคราสเต็มดวงปรากฏเป็นจุดสีดำเล็ก ๆ ท่ามกลางวงกลมสีเทาขนาดใหญ่
เดอะ เฟิร์สต์ ดิแซนแดนท์

2024 video game
| เดอะ เฟิร์สต์ ดิแซนแดนท์ |
| --- | --- |
ผู้พัฒนา: Nexon Korea
ผู้จัดจำหน่าย: Nexon Korea
เอนจิน: อันเรียลเอนจิน 5
เครื่องเล่น: เพลย์สเตชัน 4, เพลย์สเตชัน 5, ไมโครซอฟท์ วินโดวส์, เอกซ์บอกซ์วัน, เอกซ์บอกซ์ซีรีส์เอกซ์และซีรีส์เอส
วางจำหน่าย: 2 กรกฎาคม ค.ศ. 2024
แนว: เกมยิงปล้นสะดม มุมมองบุคคลที่สาม
รูปแบบ: วิดีโอเกมหลายผู้เล่น
เดอะ เฟิร์สต์ ดิแซนแดนท์ เป็นเกมเล่นฟรีแนวยิงปืน ออนไลน์แบบเล่นหลายคน พัฒนาและจัดจำหน่ายโดย Nexon Korea Corporation เกมเปิดตัวเมื่อวันที่ 2 กรกฎาคม ค.ศ. 2024
เนื้อเรื่องย่อ

ผู้เล่นจะรับบทเป็น "Descendants" บุคคลที่มีพลังลึกลับและกลายเป็นความหวังเดียวของมนุษยชาติเพื่อต่อต้าน Vulgus เผ่าพันธุ์เอเลี่ยนที่รุกรานโลก
การตอบรับ

เดอะ เฟิร์สต์ ดิแซนแดนท์ ได้รับการวิจารณ์แบบ "ผสมหรือเฉลี่ย" ตามที่ระบุโดยเว็บไซต์ที่รวบรวมบทวิจารณ์ เมทาคริติก Paul Tassi จากนิตยสาร ฟอบส์ เขียนว่าเกมนี้ทำได้เพียงพอที่จะทำให้ตัวเองโดดเด่นด้วยการมีรูปแบบการเล่นและกลไกที่มั่นคง
เกมได้รับการวิจารณ์ที่หลากหลายทั้งดีและไม่ดีบน สตีม ในช่วงเปิดตัว โดยผู้เล่นต่างวิจารณ์ว่าเกมนี้เล่นยากและรู้สึกว่าเกมกระตุ้นให้ซื้อ ไมโครทรานสแอ็กชั่น แม้กระนั้น เกมยังคงติดอันดับขายดีบน สตีม เมื่อเปิดตัว และมีจำนวนผู้เล่นถึง 10 ล้านคนในสัปดาห์แรกของการเปิดตัว
แหล่งข้อมูลอื่น

เว็บไซต์ทางการ
เพลงกล่อมเด็ก

ภาพ Lullaby วาดโดย ฟร็องซัว นิโคลาส ริส
เพลงกล่อมเด็ก เป็นงานดนตรีปลอบโยน ใช้เล่นหรือร้องให้เด็ก ๆ ฟัง จุดประสงค์ของเพลงกล่อมเด็กนั้นมีมากมาย ในสังคมบางแห่งจะใช้เพลงกล่อมเด็กตามกันมาโดยสืบทอดวัฒนธรรมประเพณี นอกจากนั้น เพลงกล่อมเด็กยังใช้พัฒนาทักษะการสื่อสาร การชี้นำอารมณ์ การควบคุมดูแลความสนใจของทารกที่ยังแยกแยะเองไม่ได้ การปรับสภาพความตื่นตัวของทารก และการปรับพฤติกรรม บางทีสิ่งที่สำคัญที่สุดอย่างหนึ่งของเพลงกล่อมเด็กคือช่วยให้เด็กนอนหลับ ด้วยเหตุนี้ เพลงดังกล่าวจะเป็นเพลงเรียบง่ายและซ้ำไปซ้ำมา เพลงกล่อมเด็กพบได้ในหลายประเทศ และมีมาตั้งแต่ยุคโบราณ
เฟิร์สท-พาสส์ เมตาโบลิซึม

เฟิร์สท-พาสส์ เอฟเฟคต์ (หรือ เฟิร์สท-พาสส์ เมตาโบลิซึม) เป็นปรากฏการณ์ของการทำลายยาเมื่อแรกเข้าสู่ร่างกายผ่านระบบทางเดินอาหาร.
หลังจากกลืนยา ยาจะถูกดูดซึมจาก ระบบย่อยอาหาร และเข้าสู่ เส้นเลือดดำที่ไปเลี้ยงตับ เมื่อถึงตับยาจะถูกทำลาย (เมตทาโบลิซึม) โดยตับเป็นบางส่วน และเหลือเข้าสู่เข้าสู่กระแสเลือดน้อยลง ส่งผลให้ชีวปริมาณออกฤทธิ์ ของยาลดลง
การเปลี่ยนแปลง ช่องทางการให้ยา (เช่น การฉีดเข้าเส้น หรือ ฉีดเข้ากล้ามเนื้อ)(ขึ้นกับลักษณะเฉพาะของตำรับว่าควรจะให้ทางใด) จะช่วยหลีกเลี่ยง เฟิร์สท-พาสส์ เอฟเฟคต์
เฟินนาคราช

| เฟินนาคราช |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: Pteridophyta
ชั้น:: Pteridopsida
อันดับ:: Polypodiales
วงศ์:: Davalliaceae
สกุล:: Davallia
สปีชีส์:: D.  solida
ชื่อทวินาม
Davallia solida 

เฟินนาคราช ชื่อวิทยาศาสตร์:  Davallia solida อยู่ในวงศ์ Davalliaceae เป็นเฟินอิงอาศัย มีลำต้นเลื้อยตามต้นไม้อื่น โคนต้นเป็นเหง้า มีเกล็ดด่างสีขาว ใบประกอบแบบขนนก ก้านใบสีน้ำตาลเล็ก มีอับสปอร์อยู่ใต้ท้องใบ ใช้เป็นไม้ประดับและเป็นยาแก้พิษแมลงกัดต่อย
เฟิร์มแวร์

เฟิร์มแวร์ที่พบได้ทั่วไปคือ ซอฟต์แวร์ในรีโมตคอนโทรล
เฟิร์มแวร์ (firmware) ในระบบคอมพิวเตอร์ คือซอฟต์แวร์ที่ฝังอยู่ในฮาร์ดแวร์ โดยที่ผู้ใช้จะสามารถอ่าน และเรียกใช้งานเฟิร์มแวร์ได้ แต่ไม่สามารถแก้ไข เขียน หรือลบเฟิร์มแวร์ได้
ตัวอย่างเฟิร์มแวร์ในระบบ
ใน
โปรแกรมใน
เป็นการเขียนเฟิร์มแวร์ฝังข้อมูลการทำงานของฮาร์ดแวร์เอาไว้ถาวร
โปรแกรมใน
โดยส่วนมาก จะเป็นการใช้โครงสร้างของฮาร์ดแวร์ แทนการทำงานของซอฟต์แวร์
โปรแกรมใน
(EPROM) ซึ่งสามารถเปลี่ยนแปลงได้ด้วยฮาร์ดแวร์พิเศษ (แต่ไม่ใช่จากซอฟต์แวร์อื่น)
เขตการปกครองของประเทศจีน

เขตการปกครองของจีน
เขตการปกครองของประเทศจีน ประกอบด้วยหลายระดับมาตั้งแต่สมัยโบราณ รัฐธรรมนูญของจีนกำหนดให้มีเขตการปกครองโดยนิตินัยสามระดับ อย่างไรก็ตามในปัจจุบัน จีนมีเขตการปกครองโดยพฤตินัยห้าระดับ ได้แก่ ระดับมณฑล (มณฑล เขตปกครองตนเอง นครปกครองโดยตรง และเขตบริหารพิเศษ), ระดับจังหวัด, ระดับอำเภอ, ระดับตำบล, และระดับหมู่บ้าน
ระดับมณฑล (ระดับที่ 1)

บทความหลัก: มณฑลของประเทศจีน
ที่ตั้งของเมืองหลวงของแต่ละเขตการปกครองระดับมณฑลภายในประเทศจีน 

สัญลักษณ์：  เมืองหลวง  นครปกครองโดยตรง  ภาคตะวันออก  ภาคใต้  ภาคตะวันตก  ภาคเหนือ  ภาคกลาง
สาธารณรัฐประชาชนจีน (PRC) แบ่งออกเป็น 34 เขตการปกครองระดับมณฑล (省级行政区) หรือเขตการปกครองระดับที่ 1 (一级行政区) ประกอบด้วย 22 มณฑล, 5 เขตปกครองตนเอง, 4 นครปกครองโดยตรง, 2 เขตบริหารพิเศษ และ 1 มณฑลอ้างสิทธิ์
ในทางทฤษฎีแล้ว มณฑลต่าง ๆ จะอยู่ภายใต้การปกครองของรัฐบาลกลางของสาธารณรัฐประชาชนจีน แต่ในทางปฏิบัติผู้บริหารของมณฑลมีอิสระอย่างมากในการตัดสินใจในเรื่องนโยบายเศรษฐกิจ อำนาจในทางปฏิบัติจริง ๆ ของมณฑลนี้ได้ก่อให้เกิดสิ่งที่นักเศรษฐศาสตร์บางคนเรียกว่าสหพันธรัฐแบบจีน (Chinese federalism)
มณฑลส่วนใหญ่ยกเว้นมณฑลในภาคตะวันออกเฉียงเหนือ มีอาณาเขตที่ก่อตั้งขึ้นมาก่อนแล้วในสมัยราชวงศ์หยวน ราชวงศ์หมิง และราชวงศ์ชิง บางครั้งอาณาเขตของมณฑลก็ยึดตามเขตแดนทางวัฒนธรรมหรือทางภูมิศาสตร์ นี่เป็นความพยายามของรัฐบาลจักรวรรดิที่จะกีดกันการแบ่งแยกดินแดนและลัทธิขุนศึกโดยใช้นโยบายแบ่งแยกแล้วปกครอง อย่างไรก็ตามมณฑลต่าง ๆ ก็ได้เข้ามามีบทบาททางวัฒนธรรมที่สำคัญในจีน
การเปลี่ยนแปลงเขตการปกครองที่ผ่านมาล่าสุด ได้แก่ การยกฐานะไหหลำ (1988) และฉงชิ่ง (1997) ขึ้นเป็นเขตการปกครองระดับมณฑล และการก่อตั้งฮ่องกง (1997) และมาเก๊า (1999) เป็นเขตบริหารพิเศษ
การบริหารระดับมณฑลมีรายละเอียดแตกต่างกันไป ดังนี้
| --- | --- |
: 22 มณฑล (省; shěng) เป็นการบริหารส่วนภูมิภาคประเภททั่วไปโดยมีคณะกรรมการมณฑลที่นำโดยเลขาธิการ เลขาธิการคณะกรรมการเป็นผู้รับผิดชอบลำดับที่หนึ่งของมณฑล รองลงมาคือผู้ว่าการมณฑล
: 5 เขตปกครองตนเอง (自治区; zìzhìqū) เป็นหน่วยการปกครองของชนกลุ่มน้อยที่มีประชากรของกลุ่มชาติพันธุ์หนึ่ง ๆ จำนวนมากและมีการบริหารส่วนท้องถิ่นเป็นของตนเอง แต่เขตปกครองตนเองมีสิทธิทางกฎหมายในทางทฤษฎีมากกว่าในทางปฏิบัติจริง ผู้ว่าการเขตปกครองตนเองมักได้รับการแต่งตั้งจากชนกลุ่มน้อยนั้น ๆ
: 4 นครปกครองโดยตรง (直辖市; zhíxiáshì) เป็นนครในระดับสูงกว่านครทั่วไปซึ่งอยู่ภายใต้การบริหารของรัฐบาลจีนโดยตรง โดยมีสถานะเทียบเท่ากับมณฑล ในทางปฏิบัติ นครปกครองโดยตรงมีสถานะทางการเมืองสูงกว่ามณฑลทั่วไป
: 2 เขตบริหารพิเศษ (特別行政區; tèbié xíngzhèngqū) เป็นหน่วยการปกครองรองจากระดับชาติที่ปกครองตนเองและมีอิสระสูงของสาธารณรัฐประชาชนจีน แต่ละเขตบริหารพิเศษ (SAR) มีผู้บริหารสูงสุดเป็นผู้นำเขตและหัวหน้ารัฐบาล รัฐบาลของเขตบริหารพิเศษไม่มีอิสระอย่างสมบูรณ์ เนื่องจากนโยบายต่างประเทศและการป้องกันทางทหารเป็นความรับผิดชอบของรัฐบาลกลาง ตามกฎหมายหลักพื้นฐานของเขตบริหารพิเศษทั้งสอง
: 1 มณฑลอ้างสิทธิ์ (声称省份; shēngchēng shěngfèn) สาธารณรัฐประชาชนจีนอ้างสิทธิ์ในเกาะไต้หวันและเกาะขนาดเล็กโดยรอบ เช่น เผิงหู โดยเรียกเป็นมณฑลไต้หวัน (หมู่เกาะจินเหมินและหมู่เกาะหมาจู่ถูกอ้างสิทธิ์ให้เป็นส่วนหนึ่งของมณฑลฝูเจี้ยน ส่วนเกาะปราตัสและอิตูอาบาถูกอ้างสิทธิ์ให้เป็นส่วนหนึ่งของมณฑลกวางตุ้งและมณฑลไหหลำตามลำดับ) ดินแดนเหล่านี้อยู่ในความควบคุมของสาธารณรัฐจีน (ROC, เรียกกันทั่วไปว่า "ไต้หวัน") โดยไต้หวันมีอิสระอย่างสมบูรณ์ และมีประมุขแห่งรัฐ กองทัพ และนโยบายต่างประเทศของตนเอง
ระดับจังหวัด (ระดับที่ 2)

บทความหลัก: จังหวัดของประเทศจีน
เขตการปกครองระดับจังหวัดเป็นโครงสร้างการบริหารระดับที่สองรองลงมาจากระดับมณฑล มณฑลส่วนใหญ่แบ่งออกเป็นนครระดับจังหวัดเพียงอย่างเดียวโดยไม่มีหน่วยการปกครองระดับที่สองประเภทอื่น จาก 22 มณฑล และ 5 เขตปกครองตนเอง มีเพียง 3 มณฑล (ยูนนาน กุ้ยโจว ชิงไห่) และ 1 เขตปกครองตนเอง (ซินเจียง) เท่านั้นที่มีจำนวนของเขตการปกครองระดับสองที่ไม่ใช่นครระดับจังหวัดมากกว่า 3 แห่ง ณ เดือนมกราคม 2019 ประเทศจีนมีเขตการปกครองระดับจังหวัดทั้งหมด 333 แห่ง
ระดับอำเภอ (ระดับที่ 3)

บทความหลัก: อำเภอของประเทศจีน
เขตการปกครองระดับอำเภอ หรือระดับเทศมณฑล เป็นเขตการปกครองระดับที่สามที่รองลงมาจากระดับจังหวัด ณ วันที่ 18 สิงหาคม 2015 ประเทศจีนมีเขตการปกครองระดับอำเภอทั้งหมด 2,852 แห่ง
สรุป

ตารางสรุปการแบ่งเขตการปกครองของสาธารณรัฐจีน เมื่อเดือนมิถุนายน 2017
| ระดับ | ชื่อ | ประเภท |
| --- | --- | --- |
| 1 | ระดับมณฑล 省级行政区/ 一级行政区 (33 แห่ง) (อ้างสิทธิ์ 1 แห่ง) |  (22) มณฑล (省 shěng) (1) มณฑลอ้างสิทธิ์  (5) เขตปกครองตนเอง (自治区 zìzhìqū)  (4) นครปกครองโดยตรง (直辖市 zhíxiáshì)  (2) เขตบริหารพิเศษ (特别行政区 tèbié xíngzhèngqū) |
| 2 | ระดับจังหวัด 地级行政区/ 二级行政区 (334 แห่ง) |  (293) นครระดับจังหวัด (地级市 dìjíshì)  (8) จังหวัด (地区 dìqū)  (30) จังหวัดปกครองตนเอง (自治州 zìzhìzhōu)  (3) แอมัก (盟 méng) |
| 3 | ระดับอำเภอ 县级行政区/ 三级行政区 (2,851 แห่ง) |  (954) เขต (市辖区 shìxiáqū)  (366) นครระดับอำเภอ (县级市 xiànjíshì)  (1,360) อำเภอ (县; xiàn)  (117) อำเภอปกครองตนเอง (自治县 zìzhìxiàn)  (49) กองธง (旗 qí)  (3) กองธงปกครองตนเอง (自治旗 zìzhìqí)  (1) เขตพิเศษ (特区 tèqū)  (1) เขตป่าไม้ (林区 línqū) |
| 4 | ระดับตำบล 乡级行政区/ 四级行政区 (39,864 แห่ง) |  (8,122) แขวง (街道 / 街; jiēdào / jiē) สำนักงานแขวง (街道办事处; jiēdào bànshìchù) (20,942) เมือง (镇 zhèn)  (9,660) ตำบล (乡 xiāng)  (2) เขตภายใต้การปกครองของอำเภอ (县辖区; xiànxiáqū) สำนักงานเขต (区公所; qūgōngsuǒ)  (985) ตำบลชาติพันธุ์ (民族乡 mínzúxiāng)  (152) ซุม (苏木 sūmù)  (1) ซุมชาติพันธุ์ (民族苏木 mínzúsūmù) |
| 5 | ระดับหมู่บ้าน 基层群众自治组织 (662,393 แห่ง)  |  (104,083) คณะกรรมการชุมชน (居民委员会 jūmínwěiyuánhuì) ชุมชน (社区; shèqū) (558,310) คณะกรรมการหมู่บ้าน (村民委员会 cūnmínwěiyuánhuì) เขตบริหารหมู่บ้าน / หมู่บ้าน (行政村 / 村; xíngzhèngcūn / cūn) กาฉา (嘎查; gāchá) |
ดูเพิ่ม

รายชื่อภูมิภาคของจีน
แหล่งข้อมูลอื่น

เว็บไซต์ทางการ – ของกระทรวงกิจการพลเรือน เกี่ยวกับเขตการปกครองของประเทศจีน
Statistics
แผนที่มณฑล จังหวัด และอำเภอ – (ในภาษาจีน)
รายงานเมืองและพื้นที่ของจีน
สถานีย่อยประเทศจีน
| ด ค ก เขตการปกครองระดับมณฑลของประเทศจีน |
| --- | --- | --- |
| มณฑล |  กวางตุ้ง  กานซู่  กุ้ยโจว  จี๋หลิน  เจ้อเจียง  เจียงซี  เจียงซู  ฉ่านซี  ชานซี  ชานตง  ชิงไห่  ไต้หวัน*  ฝูเจี้ยน  ยูนนาน  เสฉวน  หูเป่ย์  หูหนาน  เหลียวหนิง  เหอเป่ย์  เหอหนาน  ไหหลำ  อานฮุย  เฮย์หลงเจียง  |  |
| เขตปกครองตนเอง |  กว่างซี  ซินเจียง  ทิเบต  มองโกเลียใน  หนิงเซี่ย  |  |
| นครปกครองโดยตรง |  ฉงชิ่ง  เซี่ยงไฮ้  เทียนจิน  ปักกิ่ง  |  |
| เขตบริหารพิเศษ |  มาเก๊า  ฮ่องกง  |  |
*หมายเหตุ: ไต้หวันถูกอ้างสิทธิ์โดยสาธารณรัฐประชาชนจีน แต่บริหารโดยสาธารณรัฐจีน
| ด ค กเขตการปกครองแบ่งตามประเทศในทวีปเอเชีย |
| --- | --- | --- |
| รัฐเอกราช |  กรีซ1  กัมพูชา  กาตาร์  เกาหลีใต้  เกาหลีเหนือ  คาซัคสถาน1  คีร์กีซสถาน  คูเวต  จอร์เจีย1  จอร์แดน  จีน  ซาอุดีอาระเบีย  ซีเรีย  ไซปรัส  ญี่ปุ่น1  ติมอร์-เลสเต  ตุรกี1  เติร์กเมนิสถาน  ทาจิกิสถาน  ไทย  เนปาล  บรูไน  บังกลาเทศ  บาห์เรน  ปากีสถาน  ปาเลสไตน์  พม่า  ฟิลิปปินส์  ภูฏาน  มองโกเลีย  มัลดีฟส์  มาเลเซีย  เยเมน1  รัสเซีย1  ลาว  เลบานอน  เวียดนาม  ศรีลังกา  สหรัฐอาหรับเอมิเรตส์  สิงคโปร์  อัฟกานิสถาน  อาเซอร์ไบจาน1  อาร์มีเนีย  อินโดนีเซีย1  อินเดีย  อิรัก  อิสราเอล  อิหร่าน  อียิปต์1  อุซเบกิสถาน  โอมาน  |  |
| รัฐที่ได้รับการรับรองอย่างไม่สมบูรณ์ |  เซาท์ออสซีเชีย  ไต้หวัน  นอร์เทิร์นไซปรัส  อับคาเซีย  |  |
ดูเพิ่ม: รายชื่อเขตการปกครอง  1มีพื้นที่ส่วนหนึ่งอยู่นอกทวีปเอเชีย
แผนที่แสดงเขตการปกครองระดับจังหวัดของประเทศจีน
แผนที่แสดงเขตการปกครองระดับอำเภอของประเทศจีน
เทพเกรียน โรงเรียนมัธยม

เว็บตูนเกาหลีใต้
| เทพเกรียน โรงเรียนมัธยม |
| --- | --- |

갓 오브 하이 스쿨 Gat Obeu Hai Seukul
แนว: สุขนาฏกรรม, ศิลปะการต่อสู้, เหนือธรรมชาติ
เขียนโดย: พัก ยงเจ
สำนักพิมพ์: อิมเมจเฟรม
บริการเว็บตูน: นาเวอร์เว็บตูน (เกาหลี) ไลน์เว็บตูน (ไทย) 
Country of origin: South Korea
 
วางจำหน่ายตั้งแต่: 8 เมษายน พ.ศ. 2554 – 8 ธันวาคม พ.ศ. 2565
เล่ม: 4

ไลต์โนเวล
The God of High School:Eclipse
เขียนโดย: บลัดดี
วาดภาพโดย: พัก ยงเจ
สำนักพิมพ์: นาเวอร์โนเวลส์
วางจำหน่ายตั้งแต่: 2 เมษายน พ.ศ. 2558 – 28 กรกฎาคม พ.ศ. 2559
จำนวนเล่ม: 2
เกม
ผู้พัฒนา: YD Online
กำกับโดย: Choi Seok-Ho
ผลิตโดย: Kim Dong-Gyun
แนว: MMORPG School Battle
เอนจิน: สมาร์ทโฟน
แพลตฟอร์ม: แอนดรอยด์ ไอโอเอส
วางจำหน่ายเมื่อ: 21 พฤษภาคม พ.ศ. 2558
เกม
G.O.H. – The God of High School
ผู้พัฒนา: SN Games
แนว: MMORPG Fighting
เอนจิน: สมาร์ทโฟน
แพลตฟอร์ม: แอนดรอยด์ ไอโอเอส
วางจำหน่ายเมื่อ: 19 กรกฎาคม พ.ศ. 2559
อนิเมะโทรทัศน์
กำกับโดย: พัก ซ็อง-ฮู
อำนวยการโดย: Saeho Song Joseph Chou
เขียนบทโดย: คิโยโกะ โยชิมูระ
ดนตรีโดย: อลิซา โอเกฮาซามะ
สตูดิโอ: แมปปา
ถือสิทธิ์โดย: มิวส์ คอมมิวนิเคชัน
เครือข่าย: Tokyo MX, AT-X 
Country of origin: Japan
 
ฉาย:  6 กรกฎาคม พ.ศ. 2563  –  28 กันยายน พ.ศ. 2563
ตอน: 13
 
เทพเกรียน โรงเรียนมัธยม (เกาหลี: 갓 오브 하이 스쿨; อาร์อาร์: Gat Obeu Hai Seukul) เป็นมันฮวาเกาหลีใต้ที่เผยแพร่ในฐานะเว็บตูน แต่งเรื่องและวาดภาพโดยพัก ยงเจ เผยแพร่ทางแพลตฟอร์มเนเวอร์เว็บตูนของเนเวอร์คอร์เปอเรชันตั้งแต่เดือนเมษายน พ.ศ. 2554 ถึงธันวาคม พ.ศ. 2565 รวบรวมตีพิมพ์เป็นหนังสือการ์ตูนรวมเล่มโดยสำนักพิมพ์อิมเมจเฟรมโดยเป็นหนังสือในเครือรูต วางจำหน่ายถึงเล่มที่ 4 เมื่อเดือนมกราคม พ.ศ. 2566 ได้รับการแปลเป็นภาษาไทยอย่างเป็นทางการโดยไลน์เว็บตูนตั้งแต่เดือนพฤศจิกายน พ.ศ. 2557 ซีรีส์อนิเมะโทรทัศน์ดัดแปลงผลิตโดยสตูดิโอแมปปาออกอากาศตั้งแต่เดือนกรกฎาคมถึงกันยายน พ.ศ. 2563